**КОДЕКС ЗА ОДНЕСУВАЊЕ ВО УЧИЛИШТЕТО ВО УСЛОВИ НА КОВИД КРИЗА ПРИ РЕАЛИЗАЦИЈА НА НАСТАВАТА СО ФИЗИЧКО ПРИСУСТВО**

 **УЧЕНИКОТ**

**Доаѓање на училиште:**

* Ученикот доаѓа на училиште со заштитна маска за лице и со обезбеден оброк во терминот определен според распоредот за влез/излез на секоја паралелка.
* Доколку ученикот има било какви симптоми и не се чувствува добро, НЕ доаѓа на училиште.

**Влегување во училиштето:**

* Во училишниот двор движејќи се кон влезот ученикот одржува безбедна дистанца од минимум 1,5 м.
* На влезот од училиштето ученикот најпрво ги дезинфицира обувките на специјално поставената дезинфекциона бариера, потоа му се мери температура, и на крај ги дезинфицира рацете со специјално средство наменето за тоа. Доколку некој од учениците има телесна температура повисока од 37:4 се изолира во посебна просторија и понатаму се постапува според алгоритамот за постапување во случај на појава на ученик со симптоми.
* Во училишните ходници се следи означениот правец на движење кон училницата со одржување на безбедно растојание.
* Учениците остануваат во својата училница за целото времетраење на наставата освен за часевите по физичко и здравствено образование кои ќе се реализираат во спортската сала и / или на спотрсото игралиште во дворот на училиштето. Кабинетската настава се забранува.

**Престој во училиштето**

* За време на целиот престој во училиштето и во училишниот двор се забранува поздравување и друг вид на физички контакт меѓу учениците.
* Да се избегнува позајмување на училишен прибор заради остварување на индиректен контакт - секој ученик да доаѓа со потребниот училишен прибор.
* За целото време додека ученикот е внатре во училиштето задолжително носи заштитна маска.
* За време на малите одмори ученикот на ја напушта училницата освен со дозвола на наставникот.
* Во училишниот двор за време на големиот одмор или при реализација на час во училишниот двор носењето маска не е задолжително, но задолжително е одржувањето на безбедно растојание и немање физички контакт.
* Училишниот двор, т.е деловите од училишниот двор се користат од секоја паралелка според однапред направениот распоред за тоа.
* Излегувањето надвор од училиштето, т.е. училишниот двор е забрането – учениците доаѓаат на училиште со обезбеден оброк / пијалок од дома.
* Во училницата за време на часот покрај општите правила на однесување се почитуваат и правилата за носење на маска, држење на безбедно расојание и немање на физички контакт.
* Во училишните тоалети во исто време може да се присутни двајца ученици, за користење на истите ќе се почитуваат насоките од посебната редарска служба.
* При употреба на тоалетите се почитуваат правилата за одржување на лична и колективна хигиена.
* Ученикот често ги мие рацет – задолжително при секое враќање во училницата ( по враќање од спотрската сала, голем одмор, посета на тоалет и сл.).
* Доколку ученикот за време на престојот во училиштето се почувствува лошо и забележи присуство на било какви симптоми треба веднаш да го извести наставникот или стручните соработници за тоа.
* Училишната библиотека се користи во деновите и термините одредени за секоја паралелка посебно. Изнајмувањето и враќањето на книги да биде групно заради малиот простор во библиотеката.

**НАСТАВНИКОТ**

* Задолжително носи заштитна маска за време на целиот престој во училиштето, не остварува физички контакти и одржува безбедно растојание со учениците и другите вработени во училиштето.
* При влез во училиштето ги почитува протоколите за мерење на температура, дезинфекција на обувките и рацете.
* Го почитува работното време од 07:30 до 12:30 за прва смена и од 12:00 до 17:00 за втора смена.
* Се придржува до распоредот за редовни засилени дежурства во училшните ходници и училишниот двор.
* Ги поттикнува учениците на придржување до протоколите; со засилени воспитни дејства влијае на развојот на свеност за индивидуалната одговорност на секој кон сопственото здравје и здравјето на другите.
* Зачестено ги поттикнува учениците да ги читаат и следат упатствата и препораките истакнати на видни места во училиштето.
* Со сопственото однесување да биде позитивен пример за учениците.
* За времетраењето на малите одмори наставникот е присутен во училницата и го регулира напуштањето на училницата од страна на учениците кое првенствено треба да се однесува на одење во тоалет.
* Редовно да контактира со родителите на учениците со цел меѓусебна помош и поддршка која ќе резултира со поуспешна реализација на наставниот процес во услови на ковид криза.

**РОДИТЕЛОТ**

* Да ја следи здравствената состојба на детето и при забележување на било какви симптоми да не дозволи доаѓање на училиште и за истото да го извести класниот раководител.
* Забрането е влегување на родителите во училиштето.
* Родителите ги придружуваат своите деца само до влезот во училиштето каде што ги пречекува дежурен наставник.
* Контактите со наставниците, стручните соработници и другите вработени во училиштето родителот ги остварува телефонски или со користење на електронски медиуми.
* Редовните родителски средби за информирање на родителите ( на крајот од секое тромесечје) ќе се реализираат со користење на електронски медиуми.

**ПОСЕТИТЕЛИ**

* Забрането е влегување на надворешни лица во училиштето за време на настава.
* При неопходност од присуство на невработени во училиштето (поправки на дефекти, достава на материјали и сл.) потребна е претходна најава кај одговорното лице, при што сите неопходни работи се извршуваат после завршувањето на наставата, т.е. после 17:00 часот или за време на викенд.
* Присуството на трети лица во училиштето е со почитување на сите протоколи и мерки за безбедност.

 **Директор**

 **\_\_\_\_\_\_\_\_\_\_\_\_\_\_\_**

 **Менче Николова**

**КОДЕКС ЗА ОДНЕСУВАЊЕ НА УЧЕНИЦИТЕ И НАСТАВНИЦИТЕ ВО УСЛОВИ НА КОВИД КРИЗА ПРИ ОН - ЛАЈН РЕАЛИЗАЦИЈА НА НАСТАВАТА**

**УЧЕНИКОТ:**

* Ученикот е должен редовно да присуствува на часевите со вклучена видео врска и да се придржува кон општите правила за однесување за време на часот.
* Доколку ученикот не се вклучи во настава повеќе од 5 дена наставникот и стручната служба реализираат посета во домот на ученикот при што ќе се води разговор со родителот и со ученикот, а ќе се состави и записник за истиот.
* Секое отсуство од наставата ќе биде евидентирано и во зависност од бројот на евидентираните отсуства ќе се превземаат и соодветни педагошки мерки .
* Извршувањето на домашните задачи и задолженија треба да биде во рамки на роковите дадени од страна на наставникот.
* Проверката на знаењата и оценувањето на крајот од секое тромесечје е со физичко присуство по однапред подготвен распоред на паралелки, ученици и времетраење на проверката.

**НАСТАВНИКОТ :**

* Доаѓа на работното место почитувајќи ги протоколите за безбедност и таму ги извршува своите работни обврски – реализација на он лајн часовите и водење на педагошката евиденција и документација.
* Ја користи националната платформа за учење на далечина која овозможува организација на содржините во форма на е – училници.
* Редовно контактира со родителите на учениците со цел меѓусебна помош и поддршка која ќе резултира со поуспешна реализација на наставниот процес во услови на ковид криза.

**РОДИТЕЛОТ:**

* Должен е да обезбеди присуство на ученикот на он – лајн часовите.
* За секое отсуство на ученикот да го извести класниот раководител.
* Да ги следи препораките од училиштето и од класниот раководител.

 **Директор**

 **\_\_\_\_\_\_\_\_\_\_\_\_\_\_\_**

 **Менче Николова**